***07.07.2023 г.***

**В ОБЩИНА КЮСТЕНДИЛ Е РАЗКРИТ „ФРОНТ ОФИС“ КЪМ ОТДЕЛ „СОЦИАЛНИ ДЕЙНОСТИ“**

**ЗА НАСОЧВАНЕ КЪМ СОЦИАЛНИ УСЛУГИ**

„Фронт – офиса“ към отдел „Социални дейности“ с адрес: гр. Кюстендил, ул. „Яворов“ № 6, ет. 2, каб. 220 /Общинска поликлиника/ е разкрит по проект "Укрепване на общинския капацитет в Община Кюстендил” по процедура чрез директно предоставяне на безвъзмездна финансова помощ BG05SFPR002-2.002 „Укрепване на общинския капацитет“ по Програма „Развитие на човешките ресурси” 2021-2027 г., съфинансирана от Европейския съюз чрез Европейския социален фонд.

 На телефон 0889 93 91 05, назначените по проекта двама експерти социални дейности информират жителите на община Кюстендил с начините за насочване или включване в социални услуги, механизъм лична помощ и др., отговарящи на техните индивидуални нужди и консултиране за възможностите за разрешаване на проблемите за хората с увреждания.

Работното време на фронт-офиса е от понеделник до петък – от 08:00 до 17:00 часа.

Услугите по информиране и консултиране се предоставят безвъзмездно от служителите на място във „Фронт-офиса“ или чрез мобилна работа „по места“ с потенциалните ползватели с цел по-ефективна, ефикасна и качествена грижа на лицата от най-уязвимите групи от населението на територията на община Кюстендил.

В рамките на проекта ще бъдат проведени разяснително-информационни кампании за личната помощ и социалните услуги и повишаване обществената информираност относно липсата на достъпност за хора с увреждания и ще се увеличи осведомеността на гражданите и потребителите в сферата на предоставяните от Община Кюстендил социални услуги.